CELEX: 62014TA0734
Language: hu
Date: 2018-09-13 00:00:00
Title: T-734/14. sz. ügy: A Törvényszék 2018. szeptember 13-i ítélete – VTB Bank kontra Tanács („Közös kül- és biztonságpolitika – Az ukrajnai helyzetet destabilizáló orosz intézkedések miatt hozott korlátozó intézkedések – A felperes nevének a korlátozó intézkedések hatálya alá tartozó szervezetek jegyzékébe való felvétele, majd a jegyzéken való fenntartása – Nyilvánvaló mérlegelési hiba – Indokolási kötelezettség – Védelemhez való jog – A hatékony bírói jogvédelemhez való jog – A tulajdonhoz való jog – Gazdasági tevékenység gyakorlásához való jog”)

29.10.2018   
            
            
               HU
            
            
               Az Európai Unió Hivatalos Lapja
            
            
               C 392/15
            
         
      A Törvényszék 2018. szeptember 13-i ítélete – VTB Bank kontra Tanács
      (T-734/14. sz. ügy) (1)
      
      ((„Közös kül- és biztonságpolitika - Az ukrajnai helyzetet destabilizáló orosz intézkedések miatt hozott korlátozó intézkedések - A felperes nevének a korlátozó intézkedések hatálya alá tartozó szervezetek jegyzékébe való felvétele, majd a jegyzéken való fenntartása - Nyilvánvaló mérlegelési hiba - Indokolási kötelezettség - Védelemhez való jog - A hatékony bírói jogvédelemhez való jog - A tulajdonhoz való jog - Gazdasági tevékenység gyakorlásához való jog”))
      (2018/C 392/18)
      Az eljárás nyelve: angol
      
         Felek
      
      
         Felperes: VTB Bank PAO, korábban VTB Bank (Szentpétervár, Oroszország) (képviselők: J. Ruiz Calzado ügyvéd, C. Claypoole solicitor és M. Lester QC)
      
         Alperes: az Európai Unió Tanácsa (képviselők: J.-P. Hix és S. Boelaert meghatalmazottak)
      
         Az alperest támogató beavatkozó fél: Európai Bizottság (képviselők: Havas L., T. Scharf és D. Gauci, meghatalmazottak)
      
         Az ügy tárgya
      
      A felperest érintő részeikben először is a 2014. szeptember 8-i 2014/659/KKBP tanácsi határozattal (HL 2014. L 271., 54. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 2014/512/KKBP tanácsi határozat (HL 2014. L 229., 13. o.), valamint másodszor a 2014. szeptember 8-i 960/2014/EU tanácsi rendelettel (HL 2014. L 271., 3. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet (HL 2014. L 229., 1. o.; helyesbítés: HL 2014. L 246., 59. o.) megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a VTB Bank PAO-t kötelezi a saját költségein felül az Európai Unió Tanácsa részéről felmerült költségek viselésére.
               
            
                  3)
               
               
                  Az Európai Bizottság maga viseli saját költségeit.
               
            
         (1)  HL C 16., 2015.1.19.